**3. A feladat Szent István királyhoz kapcsolódik.**

**Válaszoljon a forrás és ismeretei segítségével a kérdésekre!** (Elemenként 0,5 pont.)

„14. Ha valaki szándékos gyilkosságot követ el, száztíz pénzt fog fizetni. Ebből

ötvenet a király kincstárába kell vinni, ötvenet adjanak a rokonoknak, tízet meg a

bíráknak. Ha pedig véletlenül öl meg bárkit is, tizenkét pénzt fizessen, és az egyházi

törvények szerint vezekeljen. Ha valakinek a szolgája másnak a szolgáját megöli, a

gyilkos szolgát adják a megölt szolga helyébe, vagy váltsa meg ura és a gyilkos

vezekeljen. Ha pedig szabad ember öli meg valakinek a szolgáját, adjon másik

szolgát vagy az értékét térítse meg, és az egyházi törvények szerint vezekeljen.

15. Ha valaki az ispánok közül megrögzött szívvel felesége meggyilkolásával

mocskolja be magát, ötven tinóval egyezzék meg az asszony rokonaival, és

vezekeljen az egyházi törvények parancsa szerint. Ha pedig valamelyik vitéz esik

ugyanazon bűnbe, a rokonoknak fizessen tíz tinót, és vezekeljen. Ha pedig a népből

való ember követi el ugyanezt a bűnt, öt tinóval egyezzék meg a rokonokkal, és

vessék alá az említett böjtnek.”

**a) Mutassa be röviden az ispánok két fontos szerepkörét!**

**…………………………………………………………………………………………………**

**…..……………………………………………………………………………………………….**

**…………………………………………………………………………………………………...**

**b) Mi bizonyítja a törvényszövegben, hogy a szolgákat részben vagyontárgyként,**

**részben emberként kezelték?**

vagyontárgyként: ……………………………………………………………………………….

…………………………………………………………………………………………………..

emberként: ………………………………………………………………………………………

…………………………………………………………………………………………………..

**c) Milyen tényezőktől függött, hogy a gyilkosságért milyen büntetést szabtak ki?**

**Nevezzen meg hármat!**

**……………………………………………………………………………………..**

**……………………………………………………………………………………..**

**……………………………………………………………………………………..**

**d) Milyen korábbi szokást próbált megszüntetni a törvény azzal, hogy az áldozat**

**családja kárpótlást kap?**

**…………………………………………………………………………………………………**

**…………………………………………………………………………………………………**

**Megoldás**

**3. Szent István (Elemenként 0,5 pont, összesen 4 pont.)**

**a)** A királyi várispánságok (és vármegyék) vezetői, bíráskodnak, beszedik a királyi

jövedelmeket és katonai vezetők. *(Más, hasonló értelmű, helyes válasz elfogadható.)*

**b)** vagyontárgyként: a megölt szolgáért az urának kárpótlás jár (másik szolga, vagy az

ára)

emberként: a gyilkos ugyanolyan vezeklésre van kötelezve, mintha szabad embert ölt

volna meg

**c)** szándékosan vagy véletlenül gyilkolt-e

szabadot vagy szolgát ölt-e meg

a gyilkos társadalmi helyzete

*(Elfogadható még: feleséggyilkosság.)*

**d)** a vérbosszút

*(A válaszok más megfogalmazásban is elfogadhatók, de csak akkor, ha legalább 2-2*

*értelmezhető elemet tartalmaznak.)*